text: Motorvej lukket indtil klokken 17 efter massesammenstød
  27 februar 2018 kl. 13.18
  Sønderjyske motorvej E45 er lukket mellem Kolding Syd og Vonsild i nordgående retning efter et alvorligt uheld først på eftermiddagen.
  23 biler og lastbiler var impliceret i ulykken, der skete på spejlglat vej efter kraftigt snefald. 
  Vejdirektoratet vurderer løbende, hvornår motorvejen kan genåbnes og lige nu ser det ud til det først bliver efter kl. 17 tirsdag aften. Bilister på motorvej E45 i nordgående retning opfordres til at køre af ved Vonsild og tage landevejen videre gennem Kolding.
  Opdateret: Oprydningen gik noget hurtigere end ventet og vejdirektoratet oplyser klokken 14.45, at motorvejen er genåbnet.
  